|  |
| --- |
| Dienvidkurzemes novada pašvaldība |

Lielā iela 54, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

2025.gada 27.maijā

**Informēšana par personu datu apstrādi**

Saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (VDAR), informējam par personas datu apstrādi projektā “Bērnu pieskatīšanas pakalpojumi Dienvidkurzemes novadā”, kurā tiek sniegts bērnu uzraudzības pakalpojumi.

**Pārzinis** personas datus apstrādei ir Dienvidkurzemes novada pašvaldība, reģistrācijas numurs: 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tālrunis 63490458, e-pasts: pasts@dkn.lv

**Pārziņa datu aizsardzības speciālista kontaktinformācija** ir adrese: Lielā iela 74, Grobiņa, Dienvidkurzemes novads, LV-3430, tālrunis 25403006, e-pasts: dati@dkn.lv.

**Personas datu apstrādes vieta**

* Personas dati tiek apstrādāti Dienvidkurzemes novada pašvaldības telpās Grobiņā un Aizputē, kā arī autorizētās digitālajās sistēmās (piemēram, EIS, e-pasts) un atbilstošās glabāšanas sistēmās, kuras izmanto pašvaldības iestādes un iesaistītie sadarbības partneri saskaņā ar normatīvo aktu prasībām.

**Personas dati**

* Bērnu:
	+ vārds, uzvārds, personas kods, deklarētā adrese;
	+ veselības stāvokļa dati (ārsta izziņas, alerģijas);
	+ apmeklējuma informācija.
* Bērna vecāku/likumisko pārstāvju:
	+ vārds, uzvārds, personas kods, deklarētā adrese, tālruņa numurs, e-pasts.
* Pakalpojuma sniedzēju (aukļu):
	+ vārds, uzvārds, personas kods, deklarētā un pakalpojuma sniegšanas adrese, tālruņa numurs, e-pasts;
	+ reģistrācijas dati VID un Bērnu uzraudzības pakalpojumu sniedzēju reģistrā;
	+ pakalpojuma dokumentācija un norēķinu informācija.

**Jūsu personas datu apstrādes mērķis**

* Bērnu uzraudzības pakalpojuma organizēšana, administrēšana un uzraudzība Dienvidkurzemes novada pašvaldības projekta “Bērnu pieskatīšanas pakalpojumi Dienvidkurzemes novadā” ietvaros, kurā tiek sniegts bērnu uzraudzības pakalpojums.
* Līgumu noslēgšana un izpilde ar pakalpojuma sniedzējiem (auklēm) un bērnu likumiskajiem pārstāvjiem.
* Pašvaldības noteikto pienākumu izpilde attiecībā uz pirmsskolas izglītības pakalpojuma pieejamību.
* Pakalpojuma pieejamības veicināšanai un bērnu likumisko pārstāvju informētības nodrošināšanai, Dienvidkurzemes novada pašvaldība publiskos pakalpojuma sniedzēju (auklīšu) identifikācijas un kontaktinformāciju (vārds, uzvārds, pakalpojuma sniegšanas vieta, tālruņa numurs) savā tīmekļa vietnē un citos informatīvajos materiālos.
* Finansējuma plūsmas nodrošināšana un kontrole no Eiropas Savienības kohēzijas fondiem.
* Statistiskās analīzes veikšana, atskaišu un revīzijas dokumentācijas sagatavošana normatīvajos aktos noteiktajos termiņos.

**Datu apstrādes tiesiskais pamats**

* VDAR 6. panta 1. punkta b) apakšpunkts – apstrāde nepieciešama, lai izpildītu līgumu, kurā datu subjekts ir līgumslēdzējs (piemēram, bērna vecāks vai aukle).
* VDAR 6. panta 1. punkta c) apakšpunkts – apstrāde nepieciešama, lai izpildītu pārzinim piemērojamu juridisku pienākumu.
* VDAR 6. panta 1. punkta e) apakšpunkts – apstrāde nepieciešama, lai izpildītu uzdevumu sabiedrības interesēs vai īstenotu oficiālu varu, kas piešķirta pārzinim (pašvaldības funkciju izpilde).
* VDAR 9. panta 2. punkta h) apakšpunkts – attiecināms veselības datu apstrādei gadījumos, ja nepieciešama informācija par bērna veselības stāvokli (ārsta izziņas, alerģijas u.c.).
* Pašvaldību likuma 5. pants – nosaka pašvaldības pienākumu nodrošināt pirmsskolas izglītības pieejamību.
* Bērnu tiesību aizsardzības likuma 6. un 26. pants – nosaka valsts un pašvaldības pienākumu nodrošināt bērna tiesību ievērošanu un bērna aprūpi.
* Ministru kabineta noteikumi Nr. 404 (16.07.2013.) “Noteikumi par bērnu uzraudzības pakalpojumu sniedzējiem” – reglamentē prasības un reģistrēšanas kārtību.
* Ministru kabineta noteikumi Nr. 890 (17.09.2013.) “Higiēnas prasības bērnu uzraudzības pakalpojumu sniedzējiem” – nosaka higiēnas prasības.
* Dienvidkurzemes novada pašvaldības saistošie noteikumi Nr. 2024/13 – regulē līdzfinansējuma piešķiršanas kārtību bērnu uzraudzības pakalpojuma sniedzējiem.

**Datu saņēmēji**

* Dienvidkurzemes novada pašvaldības struktūrvienības – datu apstrādei un līgumsaistību uzraudzībai.
* Pakalpojuma sniedzēji (aukles) – lai īstenotu pakalpojumu saskaņā ar noslēgto līgumu, t.sk. informācija par bērnu un vecākiem, kas nepieciešama pakalpojuma sniegšanai.
* Uzraudzības, revīziju un ES projektu kontroles iestādes – normatīvo aktu ietvaros atbild par ES fondu līdzekļu uzraudzību, pārbaudi un projekta atbilstības nodrošināšanu.

**Personas datu glabāšanas termiņš**

* Ne ilgāk kā līdz 2029. gada 31. decembrim, kas atbilst projekta “Bērnu pieskatīšanas pakalpojumi Dienvidkurzemes novadā” finansēšanas un uzskaites termiņam.
* Citos gadījumos – saskaņā ar Arhīvu likumu un Ministru kabineta noteikumiem par dokumentu glabāšanas kārtību.

**Datu subjekta tiesības**

* Jums ir tiesības piekļūt saviem personas datiem, pieprasīt to labošanu vai dzēšanu, ierobežot apstrādi normatīvajos aktos noteiktajos gadījumos, kā arī iebilst pret apstrādi.
* Iesniegt sūdzību par nelikumīgu Jūsu personas datu apstrādi Datu valsts inspekcijā: adrese: Elijas iela 17, Rīga, LV-1050, tālrunis: 67223131, e-pasts: pasts@dvi.gov.lv.